text: [{"text_idx": "#000002", "text": "Parikrama kramane kawatesin wantah ring makudang galah wiadin genah kewanten selami KTT G20"}, {"text_idx": "#000004", "text": "Pramana maosang, indik pembatasan parikrama kramane selami Konferensi Tingkat Tinggi (KTT) G20 Warsa 2022 kaunggahang ring Surat Edaran Nomor 35425/SEKRET/2022 indik parikrama kramane sane kawatesin selami pamargin Presidensi G20. Ring SE punika pamekas ring angka 1, sampun tinas kabaosang Pembatasan parikrama kramane ring wewidangan Kecamatan Kuta miwah Kuta Selatan, Kabupaten Badung, miwah Denpasar Selatan kalaksanayang ring 12-17 November 2022 antuk parikrama sane kawatesin minakadi parikrama pendidikan, perkantoran pemerintah wiadin swasta, upacara adat, parikrama agama, sajabaning fasilitas kesehatan."}, {"text_idx": "#000006", "text": "Antuk punika, Pramana nureksain yening selami pamargin G20 pemerintah mastikayang pembatasan pelibatan massa ring parikrama agama boya nenten kadadosang saha punika wantah ring makudang jalur kewanten. \u201cCutetnyane, nenten wenten sane nenten ngadadosang pamargin parirakrama agama, nanging wantah kawatesin (akeh krama sane kasarengang, red), punika wantah ring pamargin KTT kewanten miwah kamargiang ring makudang genah,\u201d baosnyane."}, {"text_idx": "#000007", "text": "Birokrat saking Wangaya puniki ngaptiang samian angga mangda nyokong pamargin KTT G20 mangda labdakarya. Napi malih samian pidabdab sampun kalaksanayang olih pemerintah mawit saking pemerintah pusat kantos ring desa adat. KTT G20 taler pinaka galah mabuat miwah bersejarah sane jagi nentuang kemajuan peradaban dunia antuk tatanan kehidupan sane anyar risampun pandemi COVID-19. \u201cNgiring sokong pamargin Presidensi G20 mangda prasida antar labda karya. Ngiring icen sokongan ageng mangda parikrama internasional sane dahat mabuat ring jagate puniki prasida labda karya,\u201d baosnyane.(Rls/Btnc)"}]